טל גרושקה

טל גרושקה (נולד ב-25 במרץ 1998) הוא שחקן טלוויזיה, קולנוע ותיאטרון ישראלי.

ביוגרפיה
גרושקה נולד ב-25 במרץ 1998 בעיר רמת גן. בתחילת דרכו השתתף בפרסומות מסחריות רבות, ביניהן לחברות כמו תנובה, קלינקס, אוסם, אפריקה ישראל, מקדונלד'ס, אל על וסלקום.

בשנת 2009 השתתף בקלטת הילדים "גיגיגיגונת".באותה שנה שיחק בתפקיד אורח לפרק אחד בסדרת הילדים "קופיקו"

בשנת 2016 סיים בהצטיינות את לימודיו בבית הספר תלמה ילין.

בחודש מרץ 2019 עלתה ההצגה "גבעת חלפון אינה עונה" בתיאטרון הבימה בה מגלם גרושקה את רג'י.

בינואר 2020 עלתה ההצגה "מצדה 1942" בתיאטרון הבימה בה מגלם גרושקה את לאון/דויד. ב-5 באפריל של אותה השנה עלתה לאוויר סדרת הנוער "פלמ"ח" בה כיכב גרושקה כיוחנן שושני במשך 3 עונות. באותה השנה החל ללמוד משחק בסל"ה - הסטודיו לאמנויות התיאטרון מיסודו של יורם לוינשטיין. במהלך לימודיו במוסד, הוא השתתף במספר הפקות תיאטרון: "הדיבוק", "קומפני", "המתלבט", "אנטיגונה" ו"גריז".

ב-5 באוגוסט 2021 יצא לאקרנים הסרט "פול ספיד" בו מגלם גרושקה את דמותו של תום שורש.

בחודש נובמבר 2022 פורסם כי גרושקה לוהק לתפקיד הראשי של גבריאל לוין במחזמר "מרי לו" לצד ליהי טולדנו.

במאי 2023 עלתה הסדרה "לעוף על אנה" בה הוא מגלם את דמותו של איתמר נישרי.

משנת 2022 עד מאי 2023 היה במערכת יחסים עם השחקנית דין הפנר.

פילמוגרפיה

תיאטרון 
 2010: "אנה ומלך סיאם"
 2015–2019: "צלילי המוסיקה"
 2016: "הילד הזה הוא אני"
 2017: "בייגלה"
 2018: "על ניסים ונפלאות"
 2018: "בעקבות הלב"
 2019: "גבעת חלפון אינה עונה" בתפקיד רג'י
 2020: "מצדה 1942" בתפקיד לאון/דויד
 2023: "מרי לו (מחזמר)" בתפקיד גבריאל

פרסים ומועמדויות

הערות שוליים 

שחקני קולנוע וטלוויזיה ישראלים
שחקני תיאטרון ישראלים
בוגרי תלמה ילין
רמת גן: אישים
ישראלים שנולדו ב-1998